Осип Манделщам
За гърмящата доблест на бъдния век…

Превод от руски: Светлозар Жеков, —

chitanka.info

За гърмящата доблест на бъдния век,

за човешкия праведен мир

от честта се лиших и от жребия лек

и напуснах аз вашия пир.

На плещите ми мята се век — вълкодав,

но по кръв съм не вълк единак,

по-добре ме пъхни като шапка в ръкав –

на сибирската шуба от сняг.

Ни страхливец да видя, ни хорски позор,

ни на кости строшени кръвта,

да сияят лисици сред снежен простор

с красота първобитна в нощта.

Енисей нека зърна в студения мрак,

оня бор до звезда извисен

и защото по кръв съм не вълк единак,

само равен ще свърши със мен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.